O **Gran Premio de Malaisia 2015** (oficialmente chamado **2015 Formula 1 Petronas Malaysia Grand Prix**) foi unha carreira de Fórmula Un celebrada o 29 de marzo de 2015 no Circuíto Internacional de Sepang en Selangor, Malaisia. Foi a décimo sétima edición do Gran Premio de Malaisia como unha proba do Campionato do Mundo, e a trixésimo quinta en total.

Hamilton acadou a pole nunha sesión de clasificación baixo unha forte choiva, a 40º pole position da súa carreira. Vettel gañou a carreira, logo de saír desde a segunda posición da grella. Foi a 40º vitoria da súa carreira, e a primeira vitoria para Ferrari desde o Gran Premio de España de 2013.

Resumo
------

### Antecedentes

 O predominio de Mercedes e Lewis Hamilton (na foto durante a práctica) foi un importante punto de falar antes da carreira
#### DRS

A FIA puxo en funcionamento o uso dunha segunda zona de DRS o longo da recta oposta á recta principal, que conservou a primeira zona de DRS como o fixo en anos anteriores.

Mercedes chegou á segunda carreira da tempada co máximo de puntos desde Australia, logo de terminar primeiro e segundo co terceiro clasificado, Sebastian Vettel medio minuto abaixo. Logo do seu dominio, moitos comentaristas expresaron temores de que o deporte podería ser aínda máis unilateral e aburrido no transcurso da tempada 2015 do que fora o ano anterior. o director do equipo Red Bull Christian Horner chamou á FIA para intervir e aplicar cambios nas regras que nivelaran a competencia, afirmando: "A FIA, dentro das regras, ten un mecanismo de igualación que necesita ser mirado".." Red Bull posteriormente ameazou con deixar a competición, débense tomar medidas. Mentres moitos comentaristas sinalaron que Red Bull gozara da súa propia parte de dominio nos anos anteriores,, o propietario da Fórmula Un Bernie Ecclestone expresou a súa comprensión para o equipo, dicindo: "Hai unha regra que creou o [ex presidente] [Max Mosley] cando mandaba que no caso ... que un equipo ou un fornecedor de motores en particular fixera algo máxico, Mercedes o fixo, a FIA pode nivelar as cousas. Eles (mercedes) fixeron un traballo de primeira clase que todo o mundo recoñece. Temos que cambiar as cousas un pouco agora e tratar de nivelar as cousas un pouquiño "O director executivo de Mercedes, Toto Wolff reaccionou ás crítica instando aos seus rivais para "baixar a súa puta cabeza e traballar para solucionar o problema" O piloto de McLaren Jenson Button dúbida tamén sobre a viabilidade dos cambios de regras, dicindo "Realmente non hai nada que prohibir porque non se ve que Mercedes faga algo que outros equipos non están facendo".

|  |
| --- |
| "Todo o mundo queixouse por todo, así que oímolos. Se estiveses no meu lugar, agás deixalo, que farías?"—Bernie Ecclestone, falando dos problemas da F1 cos xornalistas en Malaisia. |

Tralas críticas expresadas por Red Bull, o futuro do fornecedor de motores Renault tamén foi un tema de debate. Mentres que a compañía francesa contempla saír do deporte, outro escenario que recibiu atención dos medios foi unha posible compra por parte de Renault de participacións do equipo Toro Rosso. 
A discusión sobre o futuro deste deporte foi impulsado ademais pola noticia de que o Gran Premio de Alemaña caeuse do calendario 2015, debido á falta de financiamento. A exclusión dunha das carreiras tradicionais do deporte do motor fixo que moitos se preguntan se a mesma sorte podería esperar outras carreiras tradicionais como a de Monza.

Fernando Alonso regresou da súa lesión na pretempada para recuperar o seu asento en McLaren, que fora ocupado por Kevin Magnussen na primeira carreira en Australia. Tamén regresa a Williams o piloto Valtteri Bottas, que se perdeu a carreira anterior debido a unha lesión nas costas sufrida durante a clasificación para o Gran Premio de Australia.

Manor-Marussia, que foron capaces de clasificar os seus coches por primeira vez en Malaisia, foron obxecto de críticas despois de que non participaran cos seus coches no Gran Premio de Australia, con Ecclestone dicindo que terían que pagar polos seus gastos de viaxe, que xeralmente están cubertos polo propietario dos dereitos comerciais.

#### Pneumáticos

Do mesmo xeito que nos dous anos anteriores, Pirelli forneceu aos equipos con pneumáticos de composto duro con bandas de cor laranxa como a selección "prime" e o composto medio con bandas brancas como a selección "option2 para a carreira.

### Adestramentos libres

Fernando Alonso regresado á grella logo de perderse a primeira carreira en Australia
Nico Rosberg marcou o mellor tempo na primeira sesión de adestramentos na mañá do venres, mentres que o líder do campionato Hamilton, quedou fora debido a problemas de motor. Recuperouse para lograr un mellor tempo na segunda sesión da xornada, mentres Ferrari demostrou que estarían máis preto dos seus rivais en Sepang.
Fernando Alonso fixo o seu debut no novo McLaren - Honda, terminando 14º e 16º nas dúas sesións do venres, respectivamente, superando ao seu compañeiro de equipo Button as dúas veces. Tamén debutou durante os adestramentos libres Manor-Marussia, cos dous coches loitando para cumprir co tempo do 107%. Raffaele Marciello correu co Sauber de Felipe Nasr durante a primeira sesión.

Durante a terceira sesión de adestramentos na mañá do sábado, os dous pilotos de Mercedes foron unha vez máis os máis rápido, Rosberg marcou o mellor tempo, mentres que Ferrari estaba ao redor de medio segundo por detrás.

### Cualificación

 Max Verstappen, na foto durante a sesión de cualificación sobre mollado, converteuse no piloto máis novo en sumar puntos na Fórmula 1.
A primeira parte da cualificación (Q1) púxose en marcha en condicións secas e asolladas, estas condicións non favorecerían a McLaren - Honda, xa que eran máis lentos que mediados participantes, aínda que avanzaron. Jenson Button e o seu compañeiro Fernando Alonso quedaron separados por só unha décima de segundo, pero foron 17º e 18º na grella. Xunto a eles estaban os coches de Roberto Merhi e Will Stevens, Merhi rexistrou un tempo que foi case cinco segundos máis lento que Alonso, e Stevens non saíu á pista, mentres que Felipe Nasr tampouco logrou clasificarse, mentres loitaba para manter o equilibrio do seu Sauber.
Apareceron nubes no oeste do circuíto antes da Q2 e había un atasco de tráfico na rúa de boxes. A loita pola posición de saída foi evidente e só un piloto, Nico Rosberg, logrou unha volta limpa, sen tráfico, xa que o resto dos participantes preocupados pola tormenta que achegaba a Q2 comezaron a estorbarse uns a outros. A maior vítima da sesión foi Kimi Räikkönen que quedou detido por Marcus Ericsson. Raikkonen rexistrou unha volta de 1:42.173, que non era o suficientemente rápido para entrar na Q3, a choiva comezou pouco despois. Xunto a Räikkönen quedaron Pastor Maldonado, os Force India de Nico Hülkenberg e Sergio Pérez e o Toro Rosso de Carlos Sainz Jr . que non puideron mellorar os seus primeiros tempos de volta debido ás condicións.
Logo, cun atraso de media hora, os coches regresaron ao circuíto, coa maioría dos dez pilotos restantes con pneumáticos intermedios, aínda que Romain Grosjean, Felipe Massa e Valtteri Bottas saíron inicialmente con pneumáticos de choiva antes de cambiar aos intermedios. En última instancia, Hamilton logrou a pole con 0,074 segundos por diante de Vettel, Rosberg foi terceiro. Eles foron seguidos polos Red Bull de Daniel Ricciardo e Daniil Kvyat, mentres que o novo piloto de Toro Rosso Max Verstappen logrou o sexto lugar. O resto dos dez primeiros completouse con Massa, Grosjean, Bottas e Ericsson.

#### Post cualificación

Romain Grosjean saíu da rúa de boxes nunha posición diferente á que deixou o garaxe, polo que recibiu unha penalización de dúas posición quedando décimo na grella.

### Carreira

O coche de seguridade foi un factor decisivo no resultado da carreira.
As temperaturas o día da carreira eran altas, cunha temperatura na pista de 61 °C. Había posibilidades de choiva, aínda que menos que en anos anteriores, debido tamén á que a hora de saída foi máis cedo. Williams esperaba unha carreira en seco, xa que a cualificación mostrou que aínda estaban fóra de ritmo en condicións de mollado. Will Stevens, que se perdeu a clasificación debido a un problema no sistema de combustible, ao final non puido participar na carreira.

#### Resumo da carreira

Ao comezo, Hamilton escapouse ben, mentres que Nico Rosberg desafiou a Sebastian Vettel polo segundo lugar, pero o Ferrari foi capaz de saír na parte por diante. Tanto Maldonado como Räikkönen sufriron picadas na primeira volta despois dun contacto con Bottas e Nasr, respectivamente, e tiveron que entrar no garaxe para por un novo xogo de pneumáticos. Vettel foi capaz de quedar co Mercedes de Hamilton durante as primeiras voltas.
Na cuarta volta, Marcus Ericsson freou demasiado tarde e trompeou na primeira curva, retirouse da carreira e saíu o coche de seguridade. Todos menos sete coches entraron en boxes para cambiar pneumáticos, incluíndo os pilotos de Mercedes, mentres que Sebastian Vettel quedou fóra. Cando a carreira reiniciouse na sétima volta, Vettel lideraba diante de Hülkenberg, Grosjean, Sainz e Pérez, con Hamilton primeiro dos coches entraran en boxes xusto detrás.
Ambos Mercedes remontaron a través da pista, Hamilton adiantou a Hülkenberg pola segunda posición no final da décima volta, pero a dez segundos do líder da carreira Vettel. Rosberg alcanzou a terceira posición na volta 14, mentres que Hamilton non puido obter ganancias significativas sobre Vettel diante. Os coches que non utilizaran a fase do coche de seguridade para as súas paradas comezaron a cambiar pneumáticos na volta 16, mentres que Maldonado recibiu unha penalización de dez segundos por exceder o tempo do coche de seguridade. Mentres tanto, os coches Red Bull amosaban signos de problemas de freos, saíndo po dos freos das rodas nos principais puntos de freada en ambos coches. Vettel fixo a súa primeira parada na volta 18, entregando o liderado de novo a Hamilton. O alemán reincorporouse en terceiro lugar e comezou a pechar rapidamente a distancia sobre o segundo clasificado, Rosberg.
Vettel fixo bo uso dos seus pneumáticos máis frescos, superando a Rosberg na volta 22 e logrou de novo o liderado cando Hamilton entrou en boxes para a súa segunda parada en boxes na volta 24. Mentres tanto, Fernando Alonso retirouse debido a problemas de motor na volta 21 mentres marchaba no noveno lugar. 

 Ambos Red Bulls sufriron de problemas de freos. Pódese ver o po dos freos aquí que sopra cara a fóra dos discos de freo.
Sebastian Vettel entrou en boxes por segunda e última vez na volta 38, entregando o liderado de novo a Hamilton, que parou por última vez unha volta máis tarde, saíndo uns doce segundos detrás do alemán no terceiro lugar. O seu compañeiro de equipo Rosberg entrou en boxes na volta 41, deixando a Hamilton segundo, que agora comezou a pechar a distancia con Vettel. Jenson Button retirouse da carreira na volta 40 debido a un fallo do turbo, mentres que Maldonado tivo que aparcar o seu coche cunha falla nos freos. Lewis Hamilton foi incapaz de superar a brecha entre el e Vettel, deixando que o alemán lograra a súa primeira vitoria desde Brasil en 2013 e a súa primeira con Ferrari. Valtteri Bottas foi capaz de superar ao seu compañeiro de equipo Felipe Massa na última volta, logo de que os dous pilotos de Williams fixeran unha carreira sen incidentes para terminar quinto e sexto respectivamente.

### Post-carreira

O podio logo da carreira
Sebastian Vettel e Ferrari reaccionaron emocionados á vitoria, co alemán contendo as bágoas no podio. Ao falar da experiencia como piloto de Ferrari, díxolle a Eddie Jordan durante a entrevísta no podio:

> 
> 
> Recordo cando abríuseme a porta de Maranello foi como un soño feito realidade. Recordo a última vez que estiven alí, foi de mozo, vendo a Michael, sobre a cerca, pilotando o Ferrari e agora estou conducindo este coche vermello. É incrible. O día de hoxe, a carreira, realmente impecable, todo o equipo estaba alí, gran estratexia, gran ritmo, gañámoslle a eles en enfrontamento limpo [...]
> 
> 

O segundo clasificado Lewis Hamilton recoñeceu que Ferrari e Vettel "fixeron un traballo fantástico este fin de semana" e que non esperaban que foran a ser tan rápidos como eles. 
O equipo Ferrari compartiu o entusiasmo de Vettel, cantando o himno nacional italiano durante a cerimonia do podio, dirixido polo director do equipo Maurizio Arrivabene.

Clasificación
-------------

### Cualificación

| Pos. | Nº | Piloto | Construtor | Q1 | Q2 | Q3 | Grella |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | **1:39.269** | 1:41.517 | **1:49.834** | 1 |
| 2 | 5 | Alemaña Sebastian Vettel | Ferrari | 1:39.814 | 1:39.632 | 1:49.908 | 2 |
| 3 | 6 | Alemaña Nico Rosberg | Mercedes | 1:39.374 | **1:39.377** | 1:50.299 | 3 |
| 4 | 3 | Australia Daniel Ricciardo | Red Bull-Renault | 1:40.504 | 1:41.085 | 1:51.541 | 4 |
| 5 | 26 |  Daniil Kvyat | Red Bull-Renault | 1:40.546 | 1:41.665 | 1:51.951 | 5 |
| 6 | 33 | Países Baixos Max Verstappen | Toro Rosso-Renault | 1:40.793 | 1:41.430 | 1:51.981 | 6 |
| 7 | 19 |  Felipe Massa | Williams-Mercedes | 1:40.543 | 1:41.230 | 1:52.473 | 7 |
| 8 | 8 | Francia Romain Grosjean | Lotus-Mercedes | 1:40.303 | 1:41.209 | 1:52.981 | 10 |
| 9 | 77 | Finlandia Valtteri Bottas | Williams-Mercedes | 1:40.249 | 1:40.650 | 1:53.179 | 8 |
| 10 | 9 |  Marcus Ericsson | Sauber-Ferrari | 1:40.340 | 1:41.748 | 1:53.261 | 9 |
| 11 | 7 | Finlandia Kimi Räikkönen | Ferrari | 1:40.415 | 1:42.173 |  | 11 |
| 12 | 13 |   Pastor Maldonado | Lotus-Mercedes | 1:40.361 | 1:42.198 |  | 12 |
| 13 | 27 | Alemaña Nico Hülkenberg | Force India-Mercedes | 1:40.830 | 1:43.023 |  | 13 |
| 14 | 11 |  Sergio Pérez | Force India-Mercedes | 1:41.036 | 1:43.469 |  | 14 |
| 15 | 55 | España Carlos Sainz Jr. | Toro Rosso-Renault | 1:39.814 | 1:43.701 |  | 15 |
| 16 | 12 |  Felipe Nasr | Sauber-Ferrari | 1:41.308 |  |  | 16 |
| 17 | 22 |  Jenson Button | McLaren-Honda | 1:41.636 |  |  | 17 |
| 18 | 14 | España Fernando Alonso | McLaren-Honda | 1:41.746 |  |  | 18 |
| 107% tempo: 1:46.217 |
| — | 98 | España Roberto Merhi | Marussia-Ferrari | 1:46.677 |  |  | 19 |
| — | 28 |  Will Stevens | Marussia-Ferrari | Sen tempo |  |  | 20 |
| Fonte: |
|

### Carreira

| Pos. | Nº | Piloto | Construtor | Voltas | Tempo/Retirada | Grella | Pts. |
| --- | --- | --- | --- | --- | --- | --- | --- |
| 1 | 5 | **Alemaña Sebastian Vettel** | **Ferrari** | 56 | 1:41:05.793 | 2 | **25** |
| 2 | 44 |  **Lewis Hamilton** | **Mercedes** | 56 | +8.569 | 1 | **18** |
| 3 | 6 | **Alemaña Nico Rosberg** | **Mercedes** | 56 | +12.310 | 3 | **15** |
| 4 | 7 | Finlandia **Kimi Räikkönen** | **Ferrari** | 56 | +53.822 | 11 | **12** |
| 5 | 77 | **Finlandia Valtteri Bottas** | **Williams-Mercedes** | 56 | +1:10.409 | 8 | **10** |
| 6 | 19 |  **Felipe Massa** | **Williams-Mercedes** | 56 | +1:13.586 | 7 | **8** |
| 7 | 33 | Países Baixos **Max Verstappen** | **Toro Rosso**-**Renault** | 56 | +1:37.762 | 6 | **6** |
| 8 | 55 | **España Carlos Sainz Jr.** | **Toro Rosso-Renault** | 55 | +1 volta | 15 | **4** |
| 9 | 26 |  **Daniil Kvyat** | **Red Bull**-**Renault** | 55 | +1 volta | 5 | **2** |
| 10 | 3 | **Australia Daniel Ricciardo** | **Red Bull-Renault** | 55 | +1 volta | 4 | **1** |
| 11 | 8 | Francia Romain Grosjean | Lotus-Mercedes | 55 | +1 volta | 10 |  |
| 12 | 12 |  Felipe Nasr | Sauber-Ferrari | 55 | +1 volta | 16 |  |
| 13 | 11 |  Sergio Pérez | Force India-Mercedes | 55 | +1 volta | 14 |  |
| 14 | 27 | Alemaña Nico Hülkenberg | Force India-Mercedes | 55 | +1 volta | 13 |  |
| 15 | 98 | España Roberto Merhi | Marussia-Ferrari | 53 | +3 voltas | 19 |  |
| Ret | 13 |   Pastor Maldonado | Lotus-Mercedes | 46 | Freos | 12 |  |
| Ret | 22 |  Jenson Button | McLaren-Honda | 40 | Turbo | 17 |  |
| Ret | 14 | España Fernando Alonso | McLaren-Honda | 20 | ERS | 18 |  |
| Ret | 9 |  Marcus Ericsson | Sauber-Ferrari | 2 | Trompo | 9 |  |
| NTS | 28 |  Will Stevens | Marussia-Ferrari | 0 | Sistema combustible | – |  |
| Fonte: |
|

### Posicións logo da carreira

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Clasificación no campionato de pilotos

|  | Pos. | Piloto | Pts. |
| --- | --- | --- | --- |
|  | 1 |  Lewis Hamilton | 43 |
|  1 | 2 | Alemaña Sebastian Vettel | 40 |
|  1 | 3 | Alemaña Nico Rosberg | 33 |
|  | 4 |  Felipe Massa | 20 |
|  7 | 5 | Finlandia Kimi Räikkönen | 12 |

 | Clasificación do campionato de construtores

|  | Pos. | Construtor | Pts. |
| --- | --- | --- | --- |
|  | 1 | Alemaña Mercedes | 76 |
|  | 2 | Italia Ferrari | 52 |
|  1 | 3 |  Williams-Mercedes       | 30 |
|  1 | 4 | Suíza Sauber-Ferrari | 14 |
|  2 | 5 | Italia Toro Rosso-Renault | 12 |

 |

* **Nota**: Só están incluídos os cinco primeiros postos en ambos os grupos de clasificación.

Notas
-----

1. ↑  "29 Mar 2015 Formula 1 Petronas Malaysia Grand Prix". *Formula1.com*. Formula One Administration. Consultado o 16 de marzo de 2015.
2. ↑  "A history of the Malaysian Grand Prix". *ESPN F1* (ESPN Sports Media Ltd.). Consultado o 16 de marzo de 2015.
3. ↑  "F1: Sebastian Vettel wins the Malaysian Grand Prix - as it happened!". *Guardian*. 29 de marzo de 2015. Consultado o 31 de marzo de 2015.
4. ↑  "Sebastian Vettel picks up surprise win for Ferrari to blow world title wide open". *Daily Telegraph*. 29 de marzo de 2015. Consultado o 31 de marzo de 2015.
5. ↑  "The 2015 Malaysia GP preview". Sky Sports. Consultado o 27 de marzo de 2015.
6. ↑  "Lewis Hamilton and Mercedes dominance 'not healthy for F1'". *Yahoo! Sport UK & Ireland*. Eurosport. 15 de marzo de 2015. Consultado o 12 de abril de 2015.
7. ↑  "Are Mercedes making F1 boring? Rivals fear so". Gulf Times. 15 de marzo de 2015. Consultado o 12 de abril de 2015.
8. ↑  Weaver, Paul. "Red Bull’s Christian Horner asks FIA for help to save F1 season". *guardian.co.uk*. The Guardian. Consultado o 12 de abril de 2015.
9. ↑  Edmondson, Laurence (15 de marzo de 2015). "Horner calls on FIA to rein in Mercedes". *espn.co.uk*. ESPN. Consultado o 12 de abril de 2015.
10. 1 2  Brown, Oliver (18 de marzo de 2015). "Red Bull's threat to quit Formula One in face of Mercedes dominance leaves a sour taste". *telegraph.co.uk*. The Telegraph. Consultado o 12 de abril de 2015.
11. ↑  "Red Bull right to be upset by Mercedes dominance and something should be done, says F1 chief Bernie Ecclestone". *telegraph.co.uk*. The Telegraph. 16 de marzo de 2015. Consultado o 12 de abril de 2015.
12. ↑  Parkes, Ian (15 de marzo de 2015). "Toto Wolff tells critics to Mercedes dominance to 'get your f\*\*\*\*\*g head down and work to sort it out'". *dailymail.co.uk*. Daily Mail. Consultado o 12 de abril de 2015.
13. ↑  Weaver, Paul (16 de marzo de 2015). "Lewis Hamilton laughs off worries over dominant Mercedes ruining F1 season". *guardian.co.uk*. The Guardian. Consultado o 12 de abril de 2015.
14. ↑  Weaver, Paul (27 de marzo de 2015). "Malaysia Grand Prix: O xefe da F1 ofrece algunhas respostas á multitude de problemas". *guardian.co.uk*. The Guardian. Consultado o 12 de abril de 2015.
15. ↑  "Renault threaten to quit F1 following criticism of their engine by Red Bull". *guardian.co.uk*. The Guardian. 27 de marzo de 2015. Consultado o 12 de abril de 2015.
16. ↑  Barretto, Lawrence (20 de marzo de 2015). "German Grand Prix officially cancelled from 2015 Formula 1 calendar". *autosport.com*. Consultado o 12 de abril de 2015.
17. ↑  Collantine, Keith (7 de abril de 2015). "Germany loses its F1 race – and Italy could be next". F1Fanatic. Consultado o 12 de abril de 2015.
18. ↑  Collantine, Keith (26 de marzo de 2015). "Alonso’s race return confirmed by FIA". F1Fanatic. Consultado o 12 de abril de 2015.
19. ↑  "Bottas cleared to race". PlanetF1. 26 de marzo de 2015. Arquivado dende o orixinal o 16 de abril de 2015. Consultado o 16 de abril de 2015.
20. ↑  "Manor to race, Grosjean hit with penalty". PlanetF1. 28 de marzo de 2015. Arquivado dende o orixinal o 16 de abril de 2015. Consultado o 16 de abril de 2015.
21. ↑  Baldwin, Alan (16 de marzo de 2015). "Manor to pay for failure, says Ecclestone". Reuters. Arquivado dende o orixinal o 16 de abril de 2015. Consultado o 12 de abril de 2015.
22. ↑  "Pirelli reveal tyre choices for first four races". *Formula1.com* (Formula One Administration). 4 de marzo de 2015. Consultado o 8 de marzo de 2015.
23. ↑  Weaver, Paul (27 de marzo de 2015). "Lewis Hamilton left frustrated after day of engine problems in Sepang". *guardian.co.uk*. The Guardian. Consultado o 12 de abril de 2015.
24. 1 2  Collantine, Keith (27 de marzo de 2015). "Hamilton quickest at sweltering Sepang". F1Fanatic. Consultado o 12 de abril de 2015.
25. ↑  Collantine, Keith (27 de marzo de 2015). "Rosberg leads the way as Hamilton fails to set at time". F1Fanatic. Consultado o 12 de abril de 2015.
26. ↑  "Ferrari junior Raffaele Marciello to get F1 practice run for Sauber". *autosport.com*. 23 de marzo de 2015. Consultado o 12 de abril de 2015.
27. ↑  Collantine, Keith (28 de marzo de 2015). "Rosberg heads Hamilton in final practice". F1Fanatic. Consultado o 12 de abril de 2015.
28. ↑  Collantine, Keith (28 de marzo de 2015). ""Not again!" Hamilton pips Vettel to Malaysia pole". F1Fanatic. Consultado o 12 de abril de 2015.
29. ↑  "Romain Grosjean handed two-place grid penalty". *Autosport* (Haymarket Publications). 28 de marzo de 2015. Consultado o 6 de abril de 2015.
30. ↑  Collantine, Keith (28 de marzo de 2015). "Vettel has a better chance to race Mercedes this time". F1Fanatic. Consultado o 12 de abril de 2015.
31. ↑  Collantine, Keith (26 de marzo de 2015). "Early start time to reduce risk of rain delay". F1Fanatic. Consultado o 12 de abril de 2015.
32. ↑  Collantine, Keith (28 de marzo de 2015). "Williams still off the pace in wet conditions – Massa". F1Fanatic. Consultado o 12 de abril de 2015.
33. ↑  Collantine, Keith (29 de marzo de 2015). "Stevens will not start Malaysian Grand Prix". F1Fanatic. Consultado o 12 de abril de 2015.
34. ↑  Smith, Alan (29 de marzo de 2015). "F1: Sebastian Vettel wins the Malaysian Grand Prix - as it happened!". *guardian.co.uk*. The Guardian. Consultado o 12 de abril de 2015.
35. ↑  Weaver, Paul (29 de marzo de 2015). "Sebastian Vettel moved to tears in Malaysia by his first F1 win for Ferrari". *guardian.co.uk*. The Guardian. Consultado o 12 de abril de 2015.
36. 1 2  "2015 Malaysian Grand Prix - Sunday Post Race Press Conference". FIA. 29 de marzo de 2015. Consultado o 12 de abril de 2015.
37. ↑  Cushnan, David (30 de marzo de 2015). "F1 Business Diary 2015: the Malaysian Grand Prix". *sportspromedia.com*. Consultado o 12 de abril de 2015.
38. ↑  Romain Grosjean recibiu unha penalización de dúas prazas por non "saír da rúa de boxes na orde da súa chegada".
39. 1 2  Roberto Merhi e Will Stevens concedéuselles permiso para participar na carreira polos comisarios.
40. ↑  "Qualifying". March 28, 2015.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de Malaisia de 2015 Modificar a ligazón no Wikidata*** |

|  |  |  |
| --- | --- | --- |
| Carreira anterior:**Gran Premio de Australia de 2015** | **Campionato Mundial de Fórmula 1 da FIATemporada 2015** | Carreira seguinte:**Gran Premio da China de 2015** |
| Carreira anterior:**Gran Premio de Malaisia de 2014** | **Gran Premio de Malaisia** | Carreira seguinte:**Gran Premio de Malaisia de 2016** |